Regula Rytz

Regula Rytz, nada o 2 de marzo de 1962 en Thun, é unha política e sindicalista suíza,  copresidenta dos Verdes desde o 21 de abril de 2012.

 Traxectoria 
Entre 1983 e 1989 foi profesora de ensino primario. Despois estudou na Universidade de Berna, licenciándose en historia en 1997. Desde 1993 ata 1998 foi secretaria política da Alianza Verde de Berna. Entre 2001 e 2004 foi secretaria central da Unión Sindical Suíza.

Rytz foi entre abril de 1994 e abril de 2005 deputada no Gran Consello do Cantón de Berna e desde xaneiro de 2001 ata abril de 2005 foi a presidenta da Alianza Verde de Berna. Entre xaneiro de 2005 e decembro de 2012 participou no consello executivo da cidade de Berna, dirixindo os traballos públicos, o transporte e os espazos verdes. O 23 de outubro de 2011 entrou no Consello Nacional.

Canda Adèle Thorens Goumaz é copresidenta dos Verdes.

 Notas 

 Véxase tamén 
 Ligazóns externas 
 Web de Regula Rytz 
 Perfil de Regula Rytz na Asemblea Federal de Suíza 

Categoría:Nados en 1962
Categoría:Nados no cantón de Berna
Categoría:Deputados de Suíza
Categoría:Profesores
Categoría:Sindicalistas de Suíza